Мектеп бітірушілерге грантқа түсу үшін екі рет мүмкіндік беріледі
"Мектеп бітірушілерге грантқа түсу үшін екі рет мүмкіндік беріледі" | "https://abai.kz/post/153112"
TITLE: Мектеп бітірушілерге грантқа түсу үшін екі рет мүмкіндік беріледі
URL: https://abai.kz/post/153112
META: "Мектеп бітірушілерге грантқа түсу үшін екі рет мүмкіндік беріледі" | "https://abai.kz/post/153112"
DATE: 25.05.2022
AUTHOR(s): Abai.kz
TOTAL WORDS: 168
TEXT: Бүгін елімізде 12 355 түлек  мектеп бітірді. Оның ішінде 613 түлек «Алтын белгіге», 973 түлек Үздік аттестатқа үміткер. «Алда үлкен сынақ – мемлекеттік емтихан және ұлттық бірыңғай тестілеу. Осы сыннан барлықтарыңыз сүрінбей өтуге шын жүректен тілектеспін. Алған білімдеріңіздің арқасында Сіздер әлемнің немесе еліміздің кез келген жоғары оқу орнын таңдай аласыздар. Тек Алматының өзінде 36 жоғары орны бар. Таңдаған оқу орындарыңызға түсіп, қалаған мамандық иесі болыңыздар», деді Алматы әкімі Алматы түлектеріне жолдаған үндеуінде. Биылғы жылы 2022 жылғы 26 мамыр мен 17 маусым аралығында білім беру сапасын арттыру және пандемия мен шектеу шаралары кезеңінде жіберілген білімдегі олқылықтардың орнын толтыру мақсатында оқушылар үшін қосымша оқыту ұйымдастырылатын болады. 9, 11-сынып оқушылары үшін қорытынды емтихандар бекітілген кестеге сәйкес өткізіледі. 9-сыныптарда 28 мамырдан 6 маусым, ал 11-сыныптарда 27 мамыр мен 10 маусым аралығында өтеді. 11-сынып түлектері Қазақстан тарихы бойынша ауызша емтихан тапсырады. Биылғы жылдан  бастап талапкерлерге ҰБТ тапсыруға және грантқа түсуге екі мүмкіндік беріледі. Екі мүмкіндіктің көмегімен тек мамандандырылған пәндердің бір комбинациясын таңдауға болады. Ұлттық бірыңғай тестілеу 16 мамырда басталып, 5 шілдеде аяқталады. Abai.kz
